## 

**150207500791**

**ЭСАНБЕКОВ Асылжан Ерғалиұлы,**

**«Жас Дарын-3» бастауыш мектебінің 3 «Б» сынып оқушысы.**

**Жетекшісі: ТУРСУНБЕКОВА Қаламқас Жорабеккызы.**

**Шымкент қаласы**

**ҰРПАҚ ЖӘНЕ ҰЛТТЫҚ ҚҰНДЫЛЫҚ**

Тәуелсіздік – біздің ең қымбат, ең асыл ұлттық құндылығымыз. құндылық дегеніміз – баға жетпес қазына. Еліміз тәуелсіздік алған күннен бастап, ұлтымыздың дәстүрлі құндылықтары одан әрі нығайып, таныла түсті. өз халқымызға ғана тән құндылықтарымыздың негізін қалаушы ата-бабаларымыз болса, оны әрі қарай жалғастырушы – бүгінгі балаларымыз бен жастарымыз.

Кез келген халықтың ұлттық қазынасы- тіл болып табылады. Қазақстан Республикасының мемлекеттік тілі – қазақ тілі. Тіл ұрпақ тәрбиесінің пәрменді құралы, рухани байлығы, баға жетпес құдіретті, қуатты қайнар бұлағы. Қазіргі кезеңде қазақ тілі мұғалімдерінің алдындағы басты мәселе болып отырған – өзге ұлт өкілдерін қазақша сөйлеуге үйретудің тиімді жолдарын табу. Бүгін біздің алдымызда тұрған мақсат – өзге ұлт өкілдерін қазақ тіліне үйрету ғана емес, сонымен қатар алдымызда отырған шәкірттердің туған жерінің қасиетін сезініп, Отанының алдындағы ұлт жауапкершілігін ұғынып, ұлтымыздың салт – дәстүрімен таныстырыу. Мемлекеттік тілді жетік меңгерген бала келешекте өз елінің ірге тасын қалыптастыратын көшбасшы бола алады.  
Егеменді ел атанып, өз алдымызға дербес мемлекет болғаннан кейін жасөспірім буынға дұрыс тәрбие беру, олардың патриоттық сезімін ояту, елге қызмет етуге, мемлекеттің іргесін нығайтуға, тілдің дәрежесін көтеру біздің негізгі мақсатымыз.

Президентіміз: «Болашақ ұрпағымызды тәрбиелегенде, оларға жастайынан имандылық пен ұлттық қасиеттерді сіңіре білсек, сонда ғана біз ұлттық рухы дамыған, Отанының гүлденуіне өз үлесін қоса алатын азамат өсіре аламыз» деген болатын. Оған орай Абай атамыз «Ел салт-дәстүрін, әдет-ғұрпын білмей ел болмайды» демекші, ұмыт қалған, тіпті кейбір өз ұлтымыздың адамдары ұмыт қалдырған дәстүрлерді, әдет-ғұрыпты жаңғыртайық деген мақсатпен жұмысымды «Қазақ тілі сабағында ұлттық педагогиканы қолдана отырып балалардың коммуникативтік дағдыларын қалыптастыру» деген тақырыпқа тоқталдым. Неге десеңіз ұлттық педагогикаға халқымыздың әдет-ғұрыпы да, салт-дәстүрі де, халық-ауыз әдебиеті де кіріп жатыр. Ал бұның бәрін білмей тілді меңгеру ол жоқпен бір. Себебі ұлттық педагогика мен тілді меңгеру әрқашанда егіз жүреді. Ал мектепке дейінгі оқу және тәрбиелеу жұмыстарының қай түріне тоқталсақ та, ойынсыз өтпейді. Сол себептен балаларға ұлттық ойындар арқылы мемлекеттік тілді меңгертіп, сөздік қорларын дамыту, халқымыздың тарихын, мәдениетін, салт - дәстүрін таныстыруды негізгі мақсатқа қойдым.

Атап айтқанда Эсанбеков Асылжан оқушым сегіз қырлы ,бір сырлы жігіт.Елден ерек туған өнерлі оқушы.Сабаққа белсенді, алға қойған мақсаты айқын намысшыл жігіт.Асылжан ноқта тоқу ,қамшы өру ,әшекей бұйымдар жасаумен шұғылданады. Ата-анасы Асылжанның жан-жақты ашылуына барынша қолдау көрсетеді.Оның қызығушылығы мен танымы ерекше. Бойындағы осындай қасиеттерімен әрдайым ерекшеленіп тұрады. Ойлаған, діттеген мақсатына жетуді ойлайды.Болашақта өзінің қайсарлығымен үлкен жетістіктерді бағындырады деп сенемін.





